COSME 2014 – 2020

Programme for the Competitiveness of Enterprises and SMEs

(Program pre konkurencieschopnosť podnikov a malých a stredných podnikov)

Predpokladaný termín spustenia programu:

1. január 2014

Plánovaný rozpočet programu:

2,5 mld. EUR

Ciele programu:

- zjednodušiť prístup k financovaniu pre malé a stredné podniky

- vytvoriť priaznivé prostredie pre obchod a rast

- podporovať podnikateľskú kultúru v Európe

- zvýšiť udržateľnú konkurencieschopnosť podnikov v EÚ

- pomôcť malým podnikom v pôsobení mimo domovskej krajiny a zlepšenie ich prístupu na trh

- zabezpečiť kontinuitu s iniciatívami a aktivitami v rámci predchádzajúceho obdobia – najmä EIP (Enterpreneurship and Innovation Programme – Program pre podnikanie a inováciu) a Enterprise Europe Network - EEN (Európska sieť podnikov), ktoré spadali pod CIP (Competitiveness and Innovation Framework Programme – Rámcový program pre konkurencieschopnosť a inováciu)

- podobne ako HORIZON, jedným cieľov je zjednodušenie a zjednotenie pravidiel čerpania zdrojov s ohľadom na doterajšie skúsenosti z fungovania Európskeho investičného fondu (EIF) a Európskej siete podnikov (EEN)

- zameranie sa na nadnárodné problémy ako napríklad prekonávanie rozdrobenosti trhov (smerovanie k jednotnému trhu)

Očakávané prínosy programu:

- jednoduchší prístup k financiám pre podnikateľov a malé podniky

- posilnenie postavenia samozamestnávateľov (SZČO) a rozvoj obchodu ako dôležitých zdrojov hospodárskeho rastu a tvorby pracovných miest

- konkurencieschopnejšie podniky a zníženie nezamestnanosti na národnej úrovni

Cieľové skupiny programu (prijímatelia pomoci):

- existujúce podniky (predovšetkým malé podniky)

- budúci (začínajúci) podnikatelia, predovšetkým samostatne zárobkovo činné osoby (SZČO)

- národné, regionálne a miestne orgány

Kľúčové aktivity programu:

1. Prístup k financiám pre malé a stredné podniky cez nástroje finančného inžinierstva

- úverové nástroje pre úvery do 150 000 EUR pre malé a stredné podniky

- kapitálové nástroje (equity)

- tieto nástroje bude spravovať Európsky investičný fond (EIF) v spolupráci s finančnými inštitúciami (napr. bankami) v jednotlivých štátoch EÚ

2. Európska sieť podnikov: sieť centier služieb

EEN (Enterprise Europe Network) je sieť viac ako 600 organizácií na podporu podnikania zo 60 krajín, vrátane obchodných komôr, technologických centier a pod. Podnikateľom poskytuje bezplatné služby ako: poskytovanie informácií, poradenstva v oblasti financovania cez fondy EU; podpora pri hľadaní partnerov v iných krajinách

3. Podnikanie

Podpora nadnárodnej siete, výmeny skúseností a osvedčených postupov a identifikáciu možností pre rozšírenie obchodných aktivít. Každoročne sa bude konať viacero aktivít na podporu malých a stredných podnikov alebo špecifických cieľových skupín ako ženy-podnikateľky, začínajúci podnikatelia a pod. Naďalej sa budú podporovať už zavedené podujatia ako siete žien-podnikateliek a Týždeň malých a stredných podnikov.

4. Zlepšenie rámcových podmienok pre konkurencieschopnosť

Podpora pre vypracovanie analýz a štúdií ako podkladov pre politické rozhodovanie v oblasti zjednodušenia podnikania, vrátane zberu dát a analýzy dát z jednotlivých členských štátov a sektorov trhu.

Následne bude s podporou programu organizovaná séria konferencií, workshopov a iných verejných podujatí s prezentovaním zistených poznatkov.

5. Internacionalizácia malých a stredných podnikov

- podpora pre malé a stredné podniky pri ich vstupe na trhy krajín mimo EÚ, resp v rámci jednotného európskeho trhu.

- pomoc bude zameraná na poskytovanie bezplatných informácií o trhoch tretích krajín

- v oblasti medzinárodnej spolupráce sa EÚ zameria na zníženie rozdielov v administratívnych a regulatívnych predpisoch medzi EÚ a jej hlavnými obchodnými partnermi

viac informácií:

<http://ec.europa.eu/cip/cosme/>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licenčná_dohoda_na_verejne_sprístupnené_diela_MEDIA_COELI_®.html)

Váš konzultant: